L 56/64 Den Europæiske Unions Tidende 29.2.2008 AFGØRELSE TCHAD/1/2008 TRUFFET AF DEN UDENRIGS- OG SIKKERHEDSPOLITISKE KOMITE den 13. februar 2008 om accept af bidrag fra tredjelande til Den Europæiske Unions militæroperation i Republikken Tchad og Den Centralafrikanske Republik (2008/172/FUSP) DEN UDENRIGS- OG SIKKERHEDSPOLITISKE KOMITÉ HAR — under henvisning til traktaten om Den Europæiske Union, særlig artikel 25, stk. 3, under henvisning til Rådets fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (!) (operation EUFOR Tchad/RCA), særlig artikel 10, stk. 2, og ud fra følgende betragtninger: (1) På anmodning af Den Udenrigs- og Sikkerhedspolitiske Komité og i overensstemmelse med mandatet fra EU's Militærkomité (EUMC) har EU's øverstbefalende for operationen og EU's øverstbefalende for styrken ledet styrkeopbygningskonferencerne  den 9., 14. og 21. november og den 19. december 2007 og den 11. januar 2008. (2) I forlængelse af henstillingerne fra EU-operationens øverstbefalende og EUMC om bidrag fra Albanien bør Albaniens bidrag accepteres. (3) — Imedfør af artikel 6 i protokollen om Danmarks stilling, der er knyttet til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemfø- relsen af de af Den Europæiske Unions afgørelser og aktioner, som har indvirkning på forsvarsområdet — TRUFFET FØLGENDE AFGØRELSE: Artikel 1 Bidrag fra tredjelande På baggrund af styrkeopbygningskonferencerne  accepteres bidraget fra Albanien til EU's militæroperation i Republikken Tchad og Den Centralafrikanske Republik. Artikel 2 Ikrafttræden Denne afgørelse træder i kraft på dagen for vedtagelsen. Udfærdiget i Bruxelles, den 13. februar 2008. På vegne af Den Udenrigs- og Sikkerhedspolitiske Komité M. IPAVIC Formand (1) EUT L 279 af 23.10.2007, s. 21.